
	ΔΙΕΥΘΥΝΣΗ ΜΕΣΗΣ ΤΕΧΝΙΚΗΣ ΚΑΙ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ

	ΛΕΥΚΩΣΙΑ ΙΟΥΝΙΟΣ 2003


1
ΣΚΟΠΟΣ ΤΟΥ ΜΑΘΗΜΑΤΟΣ

Σκοπός του μαθήματος είναι:

· Να βοηθήσει τους/τις μαθητές/τριες να αποκτήσουν τις αναγκαίες γνώσεις και την απαραίτητη τεχνογνωσία σε θέματα θεμελίωσης των δικτύων υπολογιστών και των εφαρμογών τους σε κοινωνικές και παραγωγικές δραστηριότητες.

· Να αποκτήσουν οι μαθητές/τριες βασικές γνώσεις των λειτουργιών, των χαρακτηριστικών και των τεχνολογιών, που συνθέτουν το περιβάλλον του παγκόσμιου ιστού.

· Να δημιουργούν και να υποστηρίζουν ιστοσελίδες του διαδικτύου.

2
ΓΕΝΙΚΟΙ ΣΤΟΧΟΙ ΤΟΥ ΜΑΘΗΜΑΤΟΣ

Μέσα από το αναλυτικό πρόγραμμα, οι μαθητές/τριες θα πρέπει:

1. Να μπορούν να διακρίνουν τα βασικά μέρη ενός δικτύου.

2.
Να κατανοούν τα στοιχεία, τη δομή, τη φιλοσοφία και τη λειτουργία του διαδικτύου.

3.
Να αναγνωρίζουν τις υπηρεσίες του διαδικτύου, όσο αφορά τη χρήση τους και την εξέλιξή τους.

4. Να μπορούν να χρησιμοποιούν το διαδίκτυο για την εκπόνηση εργασίας.
5. Να σχεδιάζουν και να δημιουργούν τοποθεσίες στον παγκόσμιο ιστό.
3
ΠΡΟΑΠΑΙΤΟΥΜΕΝΕΣ ΓΝΩΣΕΙΣ ΚΑΙ ΔΕΞΙΟΤΗΤΕΣ

1. Να αντιλαμβάνονται τις θετικές και αρνητικές επιπτώσεις, που προκαλούν οι υπολογιστικές και δικτυακές τεχνολογίες στη ζωή μας.

2. Να γνωρίζουν το ρόλο και τον τρόπο λειτουργίας των κυριότερων μονάδων του υπολογιστή.

3. Να μπορούν να διαχειρίζονται αρχεία και φακέλους.

4. Να χρησιμοποιούν το λειτουργικό σύστημα στο σχολικό εργαστήριο.

4
ΠΥΡΗΝΙΚΕΣ ΓΝΩΣΕΙΣ ΚΑΙ ΔΕΞΙΟΤΗΤΕΣ

Οι μαθητές/τριες πρέπει:

1. Να κατανοούν και να εφαρμόζουν πιστά και σχολάστηκα τους κανόνες ασφάλειας και υγιεινής στην αίθουσα ηλεκτρονικών υπολογιστών.

2. Να αναφέρουν τα βασικά χαρακτηριστικά των τοπικών δικτύων και δικτύων ευρείας περιοχής.

3. Να αναγνωρίζουν τα βασικά χαρακτηριστικά του WWW.

4. Να εκτελούν διαδικασίες πλοήγησης.

5. Να κατανοούν και να χρησιμοποιούν την υπηρεσία ηλεκτρονικού ταχυδρομείου.

6. Να βρίσκουν και να επεξεργάζονται πληροφορίες στο διαδίκτυο.

7.
Να δημιουργούν μια απλή ιστοσελίδα και να τη δημοσιεύουν.
5
ΕΙΣΗΓΗΣΕΙΣ ΓΙΑ ΤΗΝ ΑΠΟΤΕΛΕΣΜΑΤΙΚh ΠΡΟΣΦΟΡΑ ΤΗΣ ΥΛΗΣ ΤΟΥ ΑΝΑΛΥΤΙΚΟΥ ΠΡΟΓΡΑΜΜΑΤΟΣ

1. Η αίθουσα/εργαστήριο, θα πρέπει να είναι κατάλληλα εφοδιασμένη με όλα τα απαραίτητα εποπτικά και άλλα βοηθητικά μέσα διδασκαλίας. Ο Η/Υ είναι απαραίτητο εργαλείο καθώς και η χρήση Video projector.

2. Σε κάθε ενότητα να επιδιώκεται η αποσαφήνιση και το ξεκαθάρισμα των εννοιών, ώστε αυτές να γίνονται κατανοητές από τους μαθητές.

3. Να συνδυάζονται οι μοντέρνες διδακτικές μεθοδολογίες με την τεχνολογία των πολυμέσων για να διευκολύνεται η μετάδοση και παροχή γνώσης.

4. Εκεί όπου δίνεται η ευκαιρία, θα πρέπει απαραίτητα να γίνεται χρήση εποπτικών και άλλων μέσων, αφίσες, φιλμ, Video και cd-rom.

5. Οι μαθητές θα πρέπει να ενθαρρύνονται να αυτενεργούν και να εμπλέκονται ενεργά στη διαδικασία μάθησης, μέσω κατάλληλων ασκήσεων και ερωτήσεων.

6. Εκεί όπου ενδείκνυται θα πρέπει να χρησιμοποιείται η ερευνητική μέθοδος  (αφού δοθούν οι κατάλληλες πηγές και πληροφορίες), ώστε οι μαθητές να ενθαρρύνονται να εξερευνούν και να παράγουν οι ίδιοι νέες γνώσεις.

7. Η χρήση μικρών εργασιών (projects) σε ομάδες είναι πολύ υποβοηθητική στην καλλιέργεια πνεύματος συνεργασίας.

8. Να ανατίθεται στους μαθητές συστηματικά απλή και σύντομη κατ΄ οίκον εργασία. Θα πρέπει να αποφεύγονται οι σύνθετες και δύσκολες εργασίες οι οποίες θα αποθαρρύνουν την ενεργοποίηση του μαθητή. Έμφαση θα πρέπει να δοθεί στην ανάπτυξη και βελτίωση της αυτοεικόνας του μαθητή.

6
ΟΔΗΓΙΕΣ ΓΙΑ ΤΗΝ ΑΞΙΟΛΟΓΗΣΗ ΤΟΥ ΜΑΘΗΜΑΤΟΣ

Θα εφαρμόζεται συνεχής αξιολόγηση και επανατροφοδότηση για το μάθημα. Η αξιολόγηση να γίνεται με ερωτήσεις ή/και δραστηριότητες διαβαθμισμένου βαθμού δυσκολίας που να ανταποκρίνονται σε  τάξεις μεικτής ικανότητας. 

Η αξιολόγηση του μαθήματος γίνεται:

1. Με προφορικές και γραπτές ασκήσεις και διαγωνίσματα.  

2. Με προφορικές ασκήσεις που δίδονται στην τάξη.  

3. Με αξιολόγηση των εργασιών που ανατίθενται στην τάξη ή στο σπίτι.

4. Με αξιολόγηση των μελετών(Projects).

5. Με συνεχή έλεγχο των  χαρτοφυλακίων των μαθητών/τριών.

Οι μαθητές/τριες αναλαμβάνουν συνθετικές εργασίες-έρευνες σε καθορισμένες ενότητες:

Σύνδεση Η/Υ στο δίκτυο – Έλεγχος σωστής λειτουργίας του δικτύου – Αποστολή και παραλαβή ηλεκτρονικού ταχυδρομείου – Δημιουργία ιστοσελίδας – Δημοσίευση ιστοσελίδας.

	ΔΙΔΑΚΤΕΑ ΥΛΗ
	ΓΝΩΣΕΙΣ ΚΑΙ ΔΕΞΙΟΤΗΤΕΣ ΠΟΥ ΑΠΟΚΤΑ Ο/Η ΜΑΘΗΤΗΣ/ΤΡΙΑ
	ΔΡΑΣΤΗΡΙΟΤΗΤΕΣ

	1 
Βασικές αρχές δικτύων


(4 περίοδοι)

1.1 
Ορισμός δικτύου

1.2 
Πλεονεκτήματα χρήσης δικτύου

1.3 
Αναφορά στα δομικά στοιχεία δικτύου

1.4 
Κατηγορίες δικτύων
	· Αναφέρει τις βασικές αρχές των δικτύων.

· Κατανοεί τις λειτουργίες και τους σκοπούς χρήσης του δικτύου Ethernet. 

· Γνωρίζει τη χρήση του δικτύου (πλεονεκτήματα και μειονεκτήματα).

· Αξιολογεί τις προσφερόμενες υπηρεσίες του δικτύου.

· Γνωρίζει τον ειδικό εξοπλισμό που χρησιμοποιείται στα τοπικά δίκτυα.

· Αναγνωρίζει τα δομικά στοιχεία ενός δικτύου.

· Περιγράφει τη δομή και τη λειτουργία ενός δικτύου υπολογιστών.

· Γνωρίζει τα λειτουργικά και τεχνικά χαρακτηριστικά των μηχανημάτων που αποτελούν τον ειδικό εξοπλισμό του τοπικού δικτύου.
	Ο/Η εκπαιδευτικός:

· Επιδεικνύει το δίκτυο του εργαστηρίου.

· Επιδεικνύει δικτυακό εξοπλισμό.

· Παρουσιάζει παραδείγματα χρήσης του δικτύου σε καθημερινές δραστηριότητες.

Οι μαθητές/τριες:

· Έρχονται σε επαφή και αναγνωρίζουν τις κάρτες και το λογισμικό που απαιτούνται για τη σύσταση και εγκατάσταση ενός δικτύου.

· Χρησιμοποιούν το δίκτυο για εκπόνηση μιας εργασίας.

· Προβληματίζονται με τις θετικές και τις αρνητικές συνέπειες της χρήσης του δικτύου.

	2
Διαχείριση διαμοιραζόμενων καταλόγων και εκτυπωτών



(6 περίοδοι)

2.1 
Περιοχή δικτύου ( Network Neighborhood , properties )

2.2 
Δημιουργία κοινόχρηστου καταλόγου πάνω σε ένα δίκτυο

2.3 
Διαχείριση κοινόχρηστου καταλόγου (File permissions)

2.4 
Map network Drive
2.5 
Δημιουργία κοινόχρηστου εκτυπωτή

2.6 
Shared file/folder properties


	· Γνωρίζει τις κατάλληλες ρυθμίσεις που πρέπει να γίνουν στην περιοχή δικτύου , για να μπορεί να συνδεθεί σωστά ένας Η/Υ σε ένα δίκτυο.

· Γνωρίζει τι είναι ο Master browser.

· Δημιουργεί ένα κοινόχρηστο κατάλογο.

· Γνωρίζει πώς διαχειρίζεται ένα κοινόχρηστο κατάλογο.

· Δημιουργεί ένα κοινόχρηστο εκτυπωτή.

· Γνωρίζει τις ιδιότητες ενός κοινόχρηστου πόρου (καταλόγου, αρχείου, εκτυπωτή).
	Ο/Η εκπαιδευτικός:

· Επιδεικνύει ρυθμίσεις της περιοχής δικτύου.

· Επιδεικνύει τη δημιουργία κοινόχρηστου εκτυπωτή.

Οι μαθητές/τριες:
· Διαχειρίζονται κοινόχρηστους καταλόγους.

· Δημιουργούν κοινόχρηστους καταλόγους.

	3
Εφαρμογή των βασικών υπηρεσιών του διαδικτύου



(8 περίοδοι)

3.1
Χρήση και εφαρμογή της υπηρεσίας www
3.2
Αναζήτηση πληροφοριών με τo Ι.Ε.

3.3
Εφαρμογές του ηλεκτρονικού ταχυδρομείου

3.4
Δημιουργία λογαριασμών  αλληλογραφίας
	· Aλλάζει την αρχική σελίδα του φυλλομετρητή.

· Κατανοεί και τροποποιεί τη γραμμή διεύθυνσης του Internet Explorer.

· Χρησιμοποιεί τα βασικά εργαλεία και το μενού του I.E. 

· Αναζητεί ιστοσελίδες όταν γνωρίζει τη διεύθυνση αλλά και βρίσκει πληροφορίες όταν δεν γνωρίζει τη διεύθυνση της ιστοσελίδας. 

· Ενεργοποιεί μηχανές αναζήτησης.

· Χρησιμοποιεί του τελεστές αναζήτησης π.χ. AND    (ή +), OR, NOT.

· Συντάσσει μήνυμα και το αποστέλλει.

· Λαμβάνει μηνύματα.

· Δημιουργεί λογαριασμό αλληλογραφίας π.χ. στο hotmail.com ή στο yahoo.com.

· Χρησιμοποιεί το μενού του Outlook Express (File, Edit, View, Tools και Message).
	Ο/Η εκπαιδευτικός:

· Δίνει παραδείγματα τροποποίησης της αρχικής σελίδας.

· Αναλύει, εξηγεί  και εφαρμόζει τα βασικά εργαλεία του Ι.Ε. π.χ. Refresh, Home, Favorites.

· Επιδεικνύει τη σύνταξη μηνύματος και τη δημιουργία λογαριασμού αλληλογραφίας

Οι μαθητές/τριες:

· Επισκέπτονται διάφορες ιστοσελίδες και αλλάζουν την αρχική σελίδα του φυλλομετρητή.

· Χρησιμοποιούν τα εργαλεία του Ι.Ε. 

· Αναζητούν και βρίσκουν ιστοσελίδες όταν τους δίνεται η διεύθυνση.

· Αναζητούν και βρίσκουν πληροφορίες για ένα συγκεκριμένο θέμα όταν δεν γνωρίζουν τη διεύθυνση της ιστοσελίδας, χρησιμοποιώντας τις μηχανές αναζήτησης. 

· Δημιουργούν λογαριασμούς αλληλογραφίας στο hotmail.com και στο yahoo.com.

· Αναζητούν και οργανώνουν διευθύνσεις με τη χρήση μιας Ελληνικής πύλης π.χ. www.in.gr.

· Δημιουργούν δομή φακέλων με τις κατηγορίες διευθύνσεων που τους ενδιαφέρουν. 

· Aναζητούν ιστοσελίδες που περιέχουν λέξεις κλειδιά δικού τους ενδιαφέροντος με τη χρήση της μηχανής αναζήτησης. 

	4
Μελέτη 1


(6 περίοδοι)

4.1
Αναζήτηση, συλλογή και ανταλλαγή πληροφοριών

4.1 
Χρήση του διαδικτύου για εύρεση πληροφοριών

4.2
Χρήση του ηλεκτρονικού ταχυδρομείου για ανταλλαγή των πληροφοριών.
	· Χρησιμοποιεί το διαδίκτυο για εκπόνηση εργασίας.

· Χρησιμοποιεί μηχανές αναζήτησης  για εύρεση πληροφοριών.

· Συλλέγει και αξιολογεί τις πληροφορίες.

· Κοινοποιεί τα αποτελέσματα μέσω ηλεκτρονικής αλληλογραφίας.
	Ο/Η εκπαιδευτικός:

· Ετοιμάζει ατομικά, ομαδικά φύλλα εργασίας και χωρίζει τους μαθητές σε ομάδες.

Οι μαθητές/τριες:

· Δημιουργούν λογαριασμό ηλεκτρονικού ταχυδρομείου.

· Επισκέπτονται τις σελίδες γνωστών εταιρειών κατασκευής υπολογιστών, π.χ http://www.hp.com.

· Συλλέγουν πληροφορίες από τη δική τους θεματική περιοχή, τις αξιολογούν και κοινοποιούν τα αποτελέσματά τους, στις άλλες ομάδες, μέσω ηλεκτρονικού ταχυδρομείου.
· Εντοπίζουν με τη βοήθεια μηχανών αναζήτησης, Ελληνικές ιστοσελίδες που παρουσιάζουν τουριστικά και ιστορικά αξιοθέατα της χώρας.

· Συγκεντρώνουν υλικό, φωτογραφίες και τις ταξινομούν κατά γεωγραφικά διαμερίσματα της χώρας.

· Επισκέπτονται τις διευθύνσεις, http://www.terraserver.com και http://www.earthcam.com, για συλλογή δορυφορικών εικόνων διαφόρων περιοχών του πλανήτη. 

· Κοινοποιούν τα αποτελέσματα και στοιχεία που έχουν συλλέξει μέσω ηλεκτρονικού ταχυδρομείου στις άλλες ομάδες.

	5
Προηγμένες υπηρεσίες διαδικτύου



(10 περίοδοι)
5.1
Κοινωνία ανταλλαγής απόψεων

5.2
Συνεργατικές δραστηριότητες μέσω του διαδικτύου  

5.3
Εφαρμογές συνεργατικού εργαλείου

5.4
Επικοινωνία με το  NetMeeting
5.5
Υπηρεσία σε πραγματικό χρόνο – Τηλεδιάσκεψη
	· Αναγνωρίζει τις ιδιαιτερότητες της συνεργασίας με συνεργάτες οι οποίοι βρίσκονται σε διαφορετικούς γεωγραφικούς χώρους. 

· Αντιλαμβάνεται τον τρόπο λειτουργίας των ομάδων ειδήσεων. 

· Συμμετέχει σε πίνακες ανακοινώσεων (news groups).

· Εξερευνά τις ομάδες ειδήσεων.

· Παρουσιάζει διάφορα άρθρα.

· Κατανοεί τις δυνατότητες και λειτουργία του MSN Messenger.

· Προσθέτει μια επαφή.

· Στέλνει και λαμβάνει ένα άμεσο μήνυμα.

· Ξεκινά μια συνομιλία με εικόνα και βίντεο.

· Χρησιμοποιεί τον ηλεκτρονικό πίνακα.
	Ο/Η εκπαιδευτικός:

· Διευθετεί το Outlook Express για ειδήσεις.

· Κάνει επίδειξη περιήγησης στις ομάδες ειδήσεων.

· Επεξηγεί τις απαιτήσεις σε υλικό (hardware) και λογισμικό (software) τα οποία είναι απαραίτητα για τη μεταφορά φωνής στο Internet.

Οι μαθητές/τριες:

· Συζητούν τις βασικές έννοιες και τον τρόπο λειτουργίας των ομάδων ειδήσεων.

· Εξασκούνται στην παρουσίαση διαφόρων άρθρων και στην εξερεύνηση άλλων διαθέσιμων ομάδων ειδήσεων με τη χρήση του News groups.

· Αντιλαμβάνονται τις έννοιες της φωνητικής διάσκεψης (voice conference) και τη σχέση της με την εικονοδιάσκεψη (video conference).

· Εκκινούν και διαμορφώνουν το MSM Messenger.

· Πραγματοποιούν κλήση για αποκατάσταση επικοινωνίας με το πρόγραμμα MSM Messenger.

· Ανταλλάζουν άμεσα μηνύματα με άλλα σχολεία και χρησιμοποιούν εικόνα και βίντεο.

· Χρησιμοποιούν τον ηλεκτρονικό πίνακα όπου δύο ή περισσότεροι συμμετέχουν και εργάζονται ταυτόχρονα σε κάποιο έργο.  

	6
Δημιουργία ιστοσελίδας στο Web


(10 περίοδοι)
6.1
Δημιουργία ιστού

6.2
Δημιουργία κεντρικής σελίδας και σύνδεσής της με άλλες

6.3
Σύνδεση σελίδας με άλλα έγγραφα του Web
6.4
Εμπλουτισμός της σελίδας με εικόνες και εικόνες φόντα

6.5
Χρήση χρωμάτων και κινούμενου κειμένου

6.6
Χρήση Dynamic HTML
6.7

Χρήση πινάκων και πλαισίων
	· Δημιουργεί ένα κενό ιστό.

· Κατανοεί τη σημασία της αρχικής σελίδας.

· Εισάγει πίνακες και κείμενο σε ιστοσελίδες.

· Εισάγει κυλιόμενο μήνυμα και οριζόντια γραμμή.

· Εισάγει αρχείο από το Microsoft Word σε ιστοσελίδα.

· Δημιουργεί και συνδέει νέες σελίδες στον ιστό.

· Δημιουργεί συνδέσμους προς μια διεύθυνση ηλεκτρονικού ταχυδρομείου και σελιδοδείκτες (Bookmarks).

· Προσθέτει χρώματα και θέματα σε ιστοσελίδες.

· Χρησιμοποιεί το Dynamic HTML.

· Κατανοεί και χρησιμοποιεί τα πλαίσια. 


	Ο/Η εκπαιδευτικός:

· Δίνει παραδείγματα ιστοσελίδων από τον παγκόσμιο ιστό.

· Επιδεικνύει τη δημιουργία ενός κενού ιστού και της αρχικής σελίδας.

· Επεξηγεί και αναλύει τη σπουδαιότητα της αρχικής σελίδας, καθώς και της σωστής αρχικής οργάνωσης του ιστού.

Οι μαθητές/τριες:

· Δημιουργούν με το κατάλληλο λογισμικό ένα κενό ιστό και μια νέα σελίδα.

· Εισάγουν κυλιόμενο μήνυμα και εικόνες σε ιστοσελίδες.

· Συνδέουν σελίδες και εισάγουν κείμενο από το Microsoft Word.

· Χρησιμοποιούν συνδέσμους προς μια διεύθυνση ηλεκτρονικού ταχυδρομείου και σελιδοδείκτες.

· Δημιουργούν πίνακες και πλαίσια.

· Εισάγουν θέματα (themes) στις ιστοσελίδες τους.

· Χρησιμοποιούν το Dynamic HTML για να κάνουν πιο ελκυστικό και ενδιαφέρον τον ιστό.

	7
Μελέτη 2



(10 περίοδοι)
7.1
Επίλυση προβλήματος κατασκευής ιστού

7.2
Δημιουργία ιστοσελίδας στο Web
7.3
Χρήση εργαλείου για την κατασκευή ιστοσελίδας όπου θα εφαρμόζονται όλα τα σημεία της δημιουργίας ιστοσελίδας
	· Κατανοεί και αναλύει το πρόβλημα.

· Καθορίζει τους βασικούς στόχους της δημιουργίας της ιστοσελίδας.

· Δημιουργεί ένα πλάνο εργασίας για τη μέθοδο επίλυσης του προβλήματος και την αξιολόγηση και βελτίωση της εργασίας.

· Δημιουργεί ένα κενό ιστό και προσθέτει τη βασική σελίδα.

· Εισάγει κείμενο από το Microsoft Word, υπερσυνδέσμους, κυλιόμενο μήνυμα και εικόνες.

· Δημιουργεί συνδέσμους σε άλλες διευθύνσεις του διαδικτύου, και συνδέσμους ηλεκτρονικού ταχυδρομείου. 

· Χρησιμοποιεί πίνακες και πλαίσια.

· Δημοσιεύει τον ιστό σε ένα διακομιστή.
	Ο/Η εκπαιδευτικός:

· Καθορίζει το πρόβλημα και το είδος του ιστού που θα δημιουργήσουν.

· Αναλύει το πρόβλημα σε επιμέρους σημεία, καθορίζοντας ξεκάθαρα τους στόχους της δημιουργίας της ιστοσελίδας.

· Καθορίζει και αναλύει τα στάδια δημιουργίας του ιστού.

Οι μαθητές/τριες:

· Αποφασίζουν σε ομάδες, για το είδος της ιστοσελίδας που θα δημιουργήσουν (π.χ. εμπορικής, προσωπικής κτλ.).
· Ακολουθούν τη μέθοδο επίλυσης προβλήματος, ώστε στο τέλος να παρουσιάσουν τον όλο σχεδιασμό του ιστού στην τάξη.
· Επισκέπτονται ιστοσελίδες παρόμοιες με αυτές που θα δημιουργήσουν.
· Δίνουν έμφαση στον καθορισμό ξεκάθαρων στόχων και στη μέθοδο επίλυσης του προβλήματος
· Αναλύουν σε επιμέρους στόχους και καθορίζουν τις σελίδες που θα δημιουργήσουν, καθώς και το σκοπό της κάθε σελίδας. 

· Δημιουργούν τη δική τους ιστοσελίδα χρησιμοποιώντας το κατάλληλο λογισμικό.


(Για παράδειγμα δημιουργούν μια ιστοσελίδα για μια εταιρεία εμπορίας ηλεκτρονικών ειδών. Για την κατασκευή της ιστοσελίδας χρησιμοποιούν πίνακες, εικόνες συνδέσεις, κυλιόμενο μήνυμα, σελιδοδείκτες, Dynamic HTML, και πλαίσια.  Στη συνέχεια την δημοσιεύουν).

	8
Ο ρόλος του διαδικτύου στην  κοινωνία των πληροφοριών



(6 περίοδοι)
8.1
Ο ρόλος του διαδικτύου στη νέα οικονομία

8.2
Διάδοση του διαδικτύου στην Ευρώπη

8.3
Διαδικτυακή εκπαίδευση και έρευνα  
	· Αντιλαμβάνεται τις αλλαγές στον τρόπο λειτουργίας των αγορών από την επίδραση του διαδικτύου. 

· Κατανοεί τους παράγοντες στους οποίους οφείλεται η μείωση του κόστους και η αύξηση της παραγωγικότητας, μέσω του διαδικτύου. 

· Αναλύει τον τρόπο με τον οποίο το διαδίκτυο βοηθά στην ανάπτυξη του ηλεκτρονικού εμπορίου.

· Ενημερώνεται για τη διάδοση του διαδικτύου και τη σπουδαιότητά του στην Ευρώπη.

· Κατανοεί τη σπουδαιότητα της κοινωνίας της πληροφορίας στην εκπαίδευση και τη συμμετοχή των σχολείων στην ηλεκτρονική εκπαίδευση. 


	Ο/Η εκπαιδευτικός:

· Παρουσιάζει άρθρα ειδικών περιοδικών που αναφέρονται στη μετεξέλιξη του διαδικτύου.

· Αναλύει τις επιδράσεις του διαδικτύου στη λειτουργία των νέων αγορών. 

Οι μαθητές/τριες:

· Επισκέπτονται ακαδημαϊκά ιδρύματα ή άλλα κέντρα για επίδειξη ερευνητικών δραστηριοτήτων με τη χρήση και εφαρμογή του διαδικτύου.

· Χρησιμοποιούν τις υπηρεσίες του διδικτύου για να κάνουν ανταλλαγές απόψεων με μαθητές άλλων σχολείων ή και άτομα εκτός εκπαιδευτικής κοινότητας.

· Δίνουν τη δική τους εικόνα για το πώς φαντάζονται το μέλλον του διαδικτύου, καθώς το ρόλο και τις αλλαγές που πρόκειται να επιφέρει η χρήση του στον κοινωνικό ιστό.

· Μελέτη – Εργασία:


Σε μικρές ομάδες αναλαμβάνουν να διερευνήσουν και να παρουσιάσουν εργασίες για το μέλλον του ηλεκτρονικού εμπορίου, τη διάδοση του διαδικτύου στην ΕΕ και πώς το διαδίκτυο επηρεάζει την εκπαίδευση και την έρευνα.

